
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2140 

2 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή προστίμου στον ΩΑνίΩ ΟΗΑΒίΕδ ΡΒ03Τ 

του ΡΕΤΕΒ για τελωνειακή παράβαση. 1 

Αναγνώριση του νερού της γεώτρησης «ΔΟΥΜΠΙΑ» 
της εταιρείας «ΔΟΥΜΠΙΑ - ΜΑΛΑΜΑΤΙΝΑ Α.Ε.», 
στην περιοχή «Αγ. Απόστολοι» του Δ.Δ. Δουμπιών 


του Δήμου Ανθεμούντα, Ν. Χαλκιδικής, σαν Φυσι¬ 
κό μεταλλικό νερό, υπόξινο, οξυανθρακικό, ασβε- 

στούχο και μαγνησιούχο. 2 

Τροποποίηση του Οργανισμού Εσωτερικής Υπηρε¬ 
σίας του Δήμου Διρφύων Ν. Εύβοιας. 3 

Μεταφορά κενών οργανικών θέσεων Ε.Ε.ΔΙ.Π. και 
Ε.Τ.Ε.Π. του Δημοκρίτειου Πανεπιστημίου Θρά¬ 
κης σε Τμήματα αυτού. 4 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος ΑΕΒΕΩΑΝ. 5 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος ΕΑΩΟΧΥΝ. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 4888+2843/ 
26.3.2007 απόφαση που δημοσιεύθηκε στο ΦΕΚ 
688/3.5.2007 (τ. Β') και αφορά την τροποποίηση 


των Σχολικών Επιτροπών του Δήμου Οινιαδών.. 7 
Διόρθωση σφάλματος στην υπ’ αριθμ. 14400/27.7.2007 
απόφαση του Γενικού Γραμματέα Περιφέρειας 
Κρήτης. 8 


ΑΠΟΦΑΣΕΙ Σ 

0) 

Επιβολή Προστίμου στον ΟΑΝ/ΙΩ ΘΗΑΒΕΕ8 ΕΒΟδΤ του 
ΡΕΤΕΒ για τελωνειακή παράβαση. 

Ο ΠΡΟΪΣΤΑΜΕΝΟΣ ΔΙΕΥΘΥΝΣΗΣ 
ΤΟΥ ΤΕΛΩΝΕΙΟΥ ΡΕΟΥΜΝΗΣ 

Με την υπ’ αριθμ. 5/06/18.9.2007 καταλογιστική Πράξη 
του Προϊστάμενου της Διεύθυνσης του Τελωνείου Ρεθύ- 
μνης επιβλήθηκε σε βάρος του ΟΑνίϋ ΟΗΑΒΕΕδ ΕΒΟδΤ 
του ΡΕΤΕΒ και της ΟΙίίΙΑΝ, το γένος ΟΒΑΜ, υπηκόου 
Μεγάλης Βρετανίας που γεννήθηκε στις 21.4.1956, στην 


Αγγλία, ιδιωτικού υπαλλήλου, αγνώστου διαμονής πιθα¬ 
νόν στο εξωτερικό, το πρόστιμο της παραγρ. Α3, εδαφ. 
Β', του άρθρου 137, του ν. 2960/2001, όπως αντικατα- 
στάθηκε με το άρθρο 7, του ν. 3453/2006, ήτοι χίλια πε¬ 
ντακόσια (1500,00) ευρώ, πλέον Τελών χαρτοσήμου και 
ΟΓΑ 2,4%, ευρώ 36, δηλαδή συνολικά χίλια πεντακόσια 
τριάντα έξι (1536,00) ευρώ, επειδή δεν προσκόμισε στοι¬ 
χεία που να αποδεικνύουν την είσοδο του αυτοκινήτου 
του, στην Ελλάδα. 

Ο Προϊστάμενος 
ΓΕΩΡΓΙΟΣ ΜΠΡΑΧΟΣ 
-♦- 

Αριθμ. Δ.ΥΓ2/106561 (2) 

Αναγνώριση του νερού της γεώτρησης «ΔΟΥΜΠΙΑ» της 
εταιρείας «ΔΟΥΜΠΙΑ - ΜΑΛΑΜΑΤΙΝΑ Α.Ε.», στην πε¬ 
ριοχή «Αγ. Απόστολοι» του Δ.Δ. Δουμπιών του Δή¬ 
μου Ανθεμούντα, Ν. Χαλκιδικής, σαν Φυσικό μεταλ¬ 
λικό νερό, υπόξινο, οξυανθρακικό, ασβεστούχο και 
μαγνησιούχο. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το ν. 3370/2005 (ΦΕΚ 176/Α'/11.7.2005) «περί Οργά¬ 
νωσης και λειτουργίας Υπηρεσιών Δημόσιας Υγείας και 
λοιπές διατάξεις». 

2. Το ν. 3172/2003 (ΦΕΚ 197/Α'/6.8.2003) «Περί Οργά¬ 
νωσης και εκσυγχρονισμού των Υπηρεσιών Δημόσιας 
Υγείας και λοιπές διατάξεις». 

3. Το π.δ. 95/2000 «περί Οργανισμού του Υπουργείου 
Υγείας & Κοιν. Αλληλεγγύης». 

4. Το π.δ. 433/1983 (ΦΕΚ 163/Α/9.11.1983) όπως τροπο¬ 
ποιήθηκε με την υπ’ αριθμ. Υ2/οικ.329/98 κοινή υπουργική 
απόφαση. 

5. Την υπ’ αριθμ. 56561/15.6.2004 κοινή υπουργική 
απόφαση περί «καθορισμού του καταλόγου, των ορια¬ 
κών τιμών συγκεντρώσεως και των ενδείξεων για την 
επισήμανση των συστατικών των Φυσικών μεταλλικών 
νερών, καθώς και των όρων χρήσης του εμπλουτισμέ¬ 
νου με όζον αέρα στην κατεργασία ορισμένων φυσικών 
μεταλλικών νερών και νερών πηγής». 

6. Την υπ’ αριθμ. οικ. 125549/4.10.2007 Γ.Π. «Μεταβίβαση 
αρμοδιοτήτων και του δικαιώματος υπογραφής εγγρά¬ 
φων «Με εντολή Υπουργού” στους Γ.Γ. του Υ.Υ.Κ.Α.». 

7. Την υπ’ αριθμ. ΔΥΙδ/Γ.Π.οικ. 47045/19.4.2006 απόφα¬ 
ση, όπως τροποποιήθηκε με την υπ’ αριθμ. ΔΥΙδ/Γ.Π.οικ. 
50675/ 23.4.2007, με την οποία συγκροτήθηκε επιτροπή 
για την αναγνώριση νερών ως Φυσικών Μεταλλικών. 

8. Την από 20.8.2007 αίτηση της «Δουμπιά - Μαλαμα- 
τίνα Α.Ε.». 

9. Το υπ’ αριθμ. 56/3.10.2007 πρακτικό της Επιτροπής 
που προβλέπεται από το π.δ. 433/1983 με το οποίο η 
Επιτροπή γνωμάτευσε για την αναγνώριση του νερού 
ως φυσικού μεταλλικού νερού, υπόξινου, οξυανθρακικού, 
ασβεστούχου και μαγνησιούχου, αποφασίζουμε: 

Την αναγνώριση του νερού της γεώτρησης «ΔΟΥΜΠΙΑ» 
της εταιρείας «ΔΟΥΜΠΙΑ - ΜΑΛΑΜΑΤΙΝΑ Α.Ε.», στην 
περιοχή «Αγ. Απόστολοι» του Δ.Δ. Δουμπιών του Δήμου 
Ανθεμούντα, Ν. Χαλκιδικής, σαν Φυσικό μεταλλικό νερό, 
υπόξινο, οξυανθρακικό, ασβεστούχο και μαγνησιούχο 
γιατί πληροί όλες τις προϋποθέσεις που προβλέπονται 
από το π.δ. 433/1983, όπως έχει τροποποιηθεί και ισχύει 
αναφορικά με τους όρους εκμετάλλευσης και κυκλοφο¬ 
ρίας στο εμπόριο των Φυσικών Μεταλλικών Νερών. 

Η ετικέτα πρέπει να είναι σύμφωνη με την ισχύουσα 
Νομοθεσία. 

Η απόφαση αυτή να δημοσιευθεί στην Εφημερίδα 
της Κυβερνήσεως και θα ισχύει από την ημερομηνία 
έκδοσής της. 

Αθήνα, 22 Οκτωβρίου 2007 

Με εντολή Υπουργού 
Ο Γενικός Γραμματέας Δημόσιας Υγείας 
Β. ΡΙΖΑΣ 

-♦- 

Αριθμ. 13877 (3) 

Τροποποίηση του Οργανισμού Εσωτερικής Υπηρεσίας 
του Δήμου Διρφύων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005. 

4. Τις διατάξεις του άρθρου 10 του ν. 3584/2007 «Κώδικας 
Κατάστασης Δημοτικών και Κοινοτικών Υπαλλήλων». 

5. Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης» καθώς και του π.δ. 50/2001 «Καθο¬ 
ρισμός των προσόντων διορισμού σε θέσεις φορέων 
του δημόσιου τομέα» όπως ισχύει. 

6. Την υπ’ αριθμ. 3665/1999 απόφαση του Γενικού 
Γραμματέα Περιφέρειας Στερεός Ελλάδας «Εγκριση 
Οργανισμού Εσωτερικής Υπηρεσίας Δήμου Διρφύων 
Ν. Εύβοιας» (ΦΕΚ680/Β/1999). 

7. Την υπ’ αριθμ. 11218/2005 απόφαση του Γ ενικού Γ ραμ- 
ματέα Περιφέρειας Στερεός Ελλάδας «Τροποποίηση του 
Οργανισμού Εσωτερικής Υπηρεσίας Δήμου Διρφύων 
Ν. Εύβοιας» (ΦΕΚ 1711/Β/6.12.2005). 

8. Την υπ’ αριθμ. 3038/31.5.2007 απόφαση του Γενικού 
Γραμματέα Περιφέρειας Στερεός Ελλάδας για παροχή 


εξουσιοδότησης του δικαιώματος υπογραφής «Με εντο¬ 
λή Γ ενικού Γ ραμματέα Περιφέρειας». 

9. Την υπ’ αριθμ. 52/2007 απόφαση του Δημοτικού Συμ¬ 
βουλίου Διρφύων περί τροποποίησης του Οργανισμού 
Εσωτερικής Υπηρεσίας (Ο.Ε.Υ.) του Δήμου. 

10. Τη σύμφωνη γνώμη του Υπηρεσιακού Συμβουλίου 
Υπαλλήλων ΟΤΑ Ν. Εύβοιας, όπως διατυπώθηκε στο 
16ο/16.8.2007 πρακτικό του (θέμα Τ), αποφασίζουμε: 

Εγκρίνουμε την υπ’ αριθμ. 52/2007 απόφαση του Δη¬ 
μοτικού Συμβουλίου Διρφύων που αφορά την τροπο¬ 
ποίησή του Οργανισμού Εσωτερικής Υπηρεσίας (Ο.Ε.Υ.) 
του Δήμου Διρφύων, που μέχρι σήμερα ισχύει και είχε 
ψηφισθεί με την υπ’ αριθμ. 149/2003 απόφαση Δ.Σ. (ΦΕΚ 
1711/6.12.2005), από το άρθρο 1 έως το άρθρο 15 και την 
ακροτελεύτια διάταξη ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΜΕΡΟΣ ΠΡΩΤΟ 

Διάρθρωση υπηρεσιών Δήμου Διρφύων 

Αρθρο Ιο 

Τις υπηρεσίες του Δήμου αποτελούν: 

α) Το Αυτοτελές Γ ραφείο Προγραμματισμού και Ανά¬ 
πτυξης. 

β) Το Τμήμα Διοικητικών και Οικονομικών Υπηρεσιών 

γ) Το Τμήμα Τεχνικών Υπηρεσιών. 

δ) Το Αυτοτελές Τμήμα Κέντρου Εξυπηρέτησης Πο¬ 
λιτών (ΚΕΠ). 

ε) Το Αυτοτελές Γραφείο Δημοτικής Βιβλιοθήκης. 

Αρθρο 2ο 

Οι παραπάνω υπηρεσιακές μονάδες διαρθρώνονται 
ως εξής: 

Α) Αυτοτελές Γραφείο Προγραμματισμού και Ανά¬ 
πτυξης. 

Β) Τμήμα Διοικητικών και Οικονομικών Υπηρεσιών. 

Υπάγονται τα παρακάτω γραφεία: 

1. Γραφείο Προσωπικού, Δημοτικής Κατάστασης και 
Εξυπηρέτησης των πολιτών. 

2. Γ ραφείο Πρωτοκόλλου, Διεκπεραίωσης Εγγράφων, 
Αρχείου και Μηχανογράφησης. 

3. Γ ραφείο Γ ραμματείας Δημάρχου, Δημαρχιακής Επι¬ 
τροπής και Δημοτικού Συμβουλίου. 

4. Γραφείο Ταμειακής Υπηρεσίας και Λογιστηρίου. 

Γ) Τμήμα Τεχνικών Υπηρεσιών. 

Υπάγονται τα παρακάτω γραφεία: 

1. Γ ραφείο προγραμματισμού τεχνικών έργων, εκτέ- 
λεσης-επίβλεψης έργων και μηχανολογικού-ηλεκτρο- 
λογικού εξοπλισμού. 

2. Γραφείο ύδρευσης, αποχέτευσης και καθαριότη¬ 
τας. 

3. Γ ραφείο πρασίνου και περιβάλλοντος. 

Δ) Αυτοτελές Τμήμα Εξυπηρέτησης Πολιτών (ΚΕΠ) 

Υπάγονται τα πάρα κάτω γραφεία 

1. - Γ ραφείο Εξυπηρέτησης Πολιτών. 

2. Γ ραφείο Εσωτερικής Ανταπόκρισης. 

Ε) Αυτοτελές Γ ραφείο Δημοτικής Βιβλιοθήκης. 

ΜΕΡΟΣ ΔΕΥΤΕΡΟ 
Αρμοδιότητες 

Άρθρο 3ο 

Στην αρμοδιότητα του αυτοτελούς γραφείου προ¬ 
γραμματισμού και ανάπτυξης ανήκουν: 

1) Προγραμματισμός της τοπικής ανάπτυξης και της 
δράσης του Δήμου. 

α) Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική 
και πολιτιστική κατάσταση της. 

β) Φροντίδα για την συγκέντρωση μελετών και τεχνο¬ 
γνωσίας που είναι δυνατόν να βοηθήσουν τις επιδιώξεις 
του Δήμου. Κλαδικές και αναπτυξιακές μελέτες, έρευνες, 
συγκέντρωση πληροφοριών στα πλαίσια του εθνικού, 
περιφερειακού, και Νομαρχιακού προγραμματισμού, 
χρηματοδοτήσεις, δημόσιες πολιτικές, κατευθύνσεις 
των συλλογικών οργάνων της τοπικής αυτοδιοίκησης 
και προγράμματα φορέων υποστήριξης της τοπικής 
αυτοδιοίκησης. 

γ) Υποστήριξη των διαδικασιών σύνταξης των με¬ 
σοπρόθεσμων και ετησίων προγραμμάτων του Δήμου 
και υποστήριξη της λειτουργίας του Δήμου ως φορέα 
προγραμματισμού στο πλαίσιο της διαδικασίας του 
αναπτυξιακού και δημοκρατικού προγραμματισμού της 
χώρας και της διαδικασίας σχεδιασμού του Κοινοτικού 
Πλαισίου Στήριξης. 

δ) Υποστήριξη των διαδικασιών προώθησης της υλο¬ 
ποίησης, παρακολούθησης της εφαρμογής, αξιολόγη¬ 
σης και αναθεώρησης των μεσοπρόθεσμων και ετήσιων 
Προγραμμάτων του Δήμου. 

ε) Διερεύνηση των πηγών χρηματοδότησης και δια¬ 
τύπωση προτάσεων για την εξεύρεση πόρων για την 
υλοποίηση του προγράμματος δράσεως του Δήμου σε 
συνεργασία με τις υπηρεσίες της Ν.Α, ΤΕΔΚ, Περιφέρει¬ 
ας, των Κεντρικών Φορέων καθώς και με τους φορείς 
διαδημοτικής συνεργασίας στην ευρύτερη περιοχή του 
Δήμου. 

2) Προγράμματα Ευρωπαϊκής Ένωσης 

α) Ενημέρωση της δημοτικής αρχής για τα προ¬ 
γράμματα της Ε.Ε που ενδιαφέρουν το Δήμο και την 
υποστήριξη των αρμόδιων υπηρεσιών στο σχεδίασμά, 
στην υλοποίηση και στην αξιολόγηση των σχετικών 
ενεργειών. 

β) Κατάρτιση αιτήσεων, σε συνεργασία με τις αρμόδι¬ 
ες υπηρεσίες, συμμετοχής του Δήμου σε συγκεκριμένα 
προγράμματα και η παρακολούθηση καθώς και η αξιο¬ 
λόγηση της υλοποίησης τους. 

γ) Αναζήτηση συνεργασιών στο εσωτερικό και εξω¬ 
τερικό για την αξιοποίηση των δυνατοτήτων που προ¬ 
σφέρουν τα προγράμματα. 

δ) Διακίνηση μέσα στον Δήμο εντύπων και άλλων 
μέσων πληροφόρησης για τις ευρωπαϊκές εξελίξεις που 
αφορούν την τοπική αυτοδιοίκηση καθώς και ενημέ¬ 
ρωση των υπαλλήλων και των αιρετών στα κοινοτικά 
ζητήματα. 

3) Τουριστική Ανάπτυξη 

α) Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στο 
Δήμο. 

β) Εισήγηση και σχεδιασμός των προγραμμάτων πα¬ 
ρέμβασης του Δήμου στο χώρο της παροχής τουριστι¬ 
κών υπηρεσιών. 

γ) Συνεργασία και συντονισμός με τους αρμόδιους 
φορείς τουρισμού, ενώσεις ξενοδόχων, επαγγελματι¬ 
κών φορέων καθώς και με κάθε φορέα ή άτομο που 
δραστηριοποιείται στον τουρισμό για την καταγραφή 


των προβλημάτων του τομέα και για την βελτίωση των 
παρεχομένων υπηρεσιών. 

4) Προστασία-Διαχείρηση των Δασών 

α) Επεξεργασία προτάσεων προς τις αρμόδιες υπη¬ 
ρεσίες για την προστασία και διαχείριση δασικών πε¬ 
ριοχών του Δήμου. 

β) Σε συνεργασία με την τεχνική υπηρεσία διατύπωση 
προτάσεων μελέτης και εκτέλεσης έργων υποδομής, 
όπως, δασική οδοποιία, διευθέτηση δασικών χειμάρρων, 
κατασκευή υδατοδεξαμενών, κατασκευή σημείων υδρο¬ 
ληψίας για πυροσβεστικά οχήματα, υποδομή βοσκοτό¬ 
πων, χώρων αναψυχής και αντιπυρικών ζωνών. 

γ) Διατύπωση προτάσεων στο Δασαρχείο ή στο τμή¬ 
μα αναδασώσεων του υπουργείου Γεωργίας για την 
αναδάσωση περιοχών. 

δ) Συμμετοχή του Δήμου στην οργάνωση της πυρο¬ 
προστασίας των Δασών. 

ε) Υποβολή προτάσεων στην Ε.Ε και στο υπουργείο 
Γ εωργίας για χρηματοδότηση ενεργειών προστασίας, 
αξιοποίησης των δασών και ανάπτυξης των ορεινών και 
μειονεκτικών περιοχών. 

5) Αγροτική Ανάπτυξη 

α) Επεξεργασία προτάσεων προς τις αρμόδιες υπη¬ 
ρεσίες για την εκπόνηση μελετών, τη σύνταξη σχεδίων 
και την υλοποίηση προγραμμάτων για την αγροτική 
ανάπτυξη της περιοχής του Δήμου. 

β) Παροχή συμβουλευτικών υπηρεσιών και ενημέρωση 
των αγροτών σε θέματα γεωπονίας. 

γ) Συνεργασία με τα αρμόδια τμήματα της Ν.Α και 
συμμετοχή σε προγράμματα νέων βιολογικών καλλιερ¬ 
γειών, την εφαρμογή προγραμμάτων αναδιάρθρωσης, 
την προστασία των περιοχών γης υψηλής παραγωγι¬ 
κότητας και την ορθολογική αξιοποίηση των βοσκο¬ 
τόπων. 

δ) Εντοπισμός ελλείψεων αγροτικής οδοποιίας και 
άλλων έργων υποδομής, όπως, αρδευτικά και εγγειο¬ 
βελτιωτικά έργα και την υποβολή των σχετικών προ¬ 
τάσεων στις αρμόδιες υπηρεσίες του νομού και της 
Περιφέρειας. 

6) Οργάνωση, Ανάπτυξη Ανθρώπινου Δυναμικού, Πλη¬ 
ροφορική. 

α) Υποστήριξη του Δήμου και των θυγατρικών φορέ¬ 
ων του σε θέματα βελτίωσης της οργάνωσης και των 
διαδικασιών διοίκησης και λειτουργίας. 

β) Υποστήριξη στην ίδρυση και λειτουργία Νομικών 
Προσώπων Δ.Δ και επιχειρήσεων. 

γ) Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των αιρετών οργάνων. 

δ) Φροντίδα για την εγκατάσταση, βελτίωση και σω¬ 
στή λειτουργία του μηχανογραφικού εξοπλισμού του 
δήμου. 

Άρθρο 4ο 

Αρμοδιότητες Τμήματος Διοικητικών 
και Οικονομικών Υπηρεσιών 

Α) Γ ραφείο Προσωπικού, Δημοτικής Κατάστασης και 
Εξυπηρέτησης των Πολιτών. 

Στην αρμοδιότητά του ανήκουν: 

1. Φροντίδα για την συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της πολιτείας στα θέματα του προσωπικού 
οποιοσδήποτε σχέσης εργασίας του Δήμου. 

2. Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη του προσωπικού, οποι¬ 
οσδήποτε σχέσης εργασίας του Δήμου. 

3. Διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου, τήρηση των μητρώων και φακέλων του προ¬ 
σωπικού του Δήμου, με οποιαδήποτε σχέση εργασίας , 
σύμφωνα με τις εκάστοτε ισχύουσες διατάξεις. 

4. Σύνταξη παραστατικών στοιχείων πληρωμής του 
προσωπικού και διαβίβαση εγγράφων στο ταμείο για 
πληρωμές. 

5. Σύνταξη, ενημέρωση και τήρηση των βιβλίων δημο¬ 
τολογίου και πληθυσμού. 

6/Εκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

7. Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαί¬ 
νουν στην περιφέρεια του Δήμου καθώς και κάθε με¬ 
ταγενέστερο γεγονός που συνδέεται με αυτά, σύμφωνα 
με τις ισχύουσες θεσμοθετημένες διαδικασίες. 

8. Τήρηση αρχείων επισήμων εγγράφων ληξιαρχικών 
γεγονότων και έκδοση αντιγράφων, αποσπασμάτων 
ληξιαρχικών πράξεων ή άλλων θεσμοθετημένων πι¬ 
στοποιητικών. 

9. Σύνταξη ετησίων καταστάσεων με αποσπάσματα 
πράξεων γεννήσεων και διαβίβαση αυτών στο αρμόδιο 
γραφείο για την σύνταξη του ετήσιου Μητρώου Αρ- 
ρένων καθώς και η αποστολή σε διάφορες αρχές των 
απαιτούμενων μηνιαίων καταστάσεων. 

10. Τήρηση βιβλίων τελέσεως και δηλώσεως πολιτικών 
και θρησκευτικών γόμων. 

11. Κατάρτιση των στρατολογικών πινάκων και έκδοση 
των απαιτούμενων δικαιολογητικών, σύνταξη και τήρηση 
των μητρώων διαφόρων απογραφών στρατολογικού 
ενδιαφέροντος. 

12. Τήρηση εκλογικών καταλόγων, ενημέρωση και 
έκδοση των σχετικών πιστοποιητικών για την έκδοση 
εκλογικών βιβλιαρίων και επιμέλεια της εφαρμογής της 
εκλογικής νομοθεσίας και εκτέλεση των καθηκόντων 
που ανατίθεται στο Δήμο σύμφωνα με τον εκλογικό 
νόμο. 

13. Διαγραφές λόγω, θανάτου, απώλειας ελληνικής 
ιθαγένειας και διορθώσεις επωνύμων, κυρίων ονομάτων, 
πατρώνυμων, μητρωνύμων, τόπου γέννησης και αλλαγής 
στοιχείων λόγω υιοθεσίας. 

14. Παροχή κάθε πληροφορίας, που επιτρέπεται, στους 
πολίτες που προσέρχονται στο Δήμο. 

15. Παραλαβή έγγραφων αναφορών παραπόνων των 
πολιτών κατά των υπηρεσιών ή των υπαλλήλων του 
Δήμου και η συνεργασία με τα αρμόδια γραφεία για 
την παροχή των σχετικών πληροφοριών στους ανα- 
φέροντες. 

Β) Γραφείο Πρωτοκόλλου, Διεκπεραιώσεως Εγγρά¬ 
φων, Αρχείου και Μηχανογράφησης. 

1. Τήρηση των διαδικασιών πρωτοκόλλησης των 
κάθε είδους εισερχομένων στο Δήμο εγγράφων και 
διανομή των εγγράφων στις αρμόδιες υπηρεσίες του 
Δήμου. 

2. Τήρηση των διαδικασιών πρωτοκόλλησης των κάθε 
είδους εξερχομένων από το Δήμο εγγράφων , Διεκ¬ 
περαίωση και αποστολή των εγγράφων αυτών στους 
αποδέκτες. 


3. Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου του Δήμου 

4. Παροχή κάθε είδους μηχανογράφησης και γραμ¬ 
ματειακής υποστήριξης στις διάφορες υπηρεσιακές 
μονάδες. 

Γ) Γραφείο Γραμματείας Δημάρχου-Δημαρχιακής Επι¬ 
τροπής και Δημοτικού Συμβουλίου. 

1. Δακτυλογράφηση, αναπαραγωγή, διεκπεραίωση και 
αρχειοθέτηση της προσωπικής αλληλογραφίας και των 
αποφάσεων του Δημάρχου. 

2. Ρύθμιση των συναντήσεων και επικοινωνιών του Δη¬ 
μάρχου και τήρηση ημερολογίου των, εντός και εκτός, 
προσωπικών επαφών του Δημάρχου. 

3. Τήρηση πρακτικών του Δημοτικού Συμβουλίου και 
της Δημαρχιακής Επιτροπής. 

4. Υποβολή αντιγράφων των αποφάσεων των πα¬ 
ραπάνω οργάνων στην αρμόδια διοικητική αρχή για 
έγκριση. 

5. Συγκέντρωση στοιχείων ή εγγράφων που πρέπει 
να υπογραφούν από τον Δήμαρχο και μέριμνα για την 
υπογραφή και την διεκπεραίωση τους. 

6. Εκτέλεση κάθε διοικητικής υποστήριξης που ανα¬ 
τίθεται από τον Δήμαρχο και η οποία δεν ανήκει στην 
αρμοδιότητα των υπολοίπων υπηρεσιών. 

7. Διεκπεραίωση κάθε υπόθεσης που αναθέτουν οι 
Αντιδήμαρχοι στα πλαίσια των αρμοδιοτήτων τους. 

8. Φροντίδα για τις Δημόσιες Σχέσεις του Δήμου και 
πληροφόρηση των δημοτών για τις δραστηριότητες 
του Δήμου. 

9. Ενημέρωση των δημοτών για τα δικαιώματά τους 
και τις ενέργειες που απαιτούνται για την διεκπεραίω¬ 
ση των υποθέσεων τους και ο εφοδιασμός τους με τα 
απαραίτητα πληροφοριακά στοιχεία και έντυπα. 

10. Συνεργασία με τον Πρόεδρο του Δημοτικού Συμ¬ 
βουλίου και τον Δήμαρχο, για την κατάρτιση των θεμά¬ 
των της ημερήσιας διάταξης του Δημοτικού Συμβουλίου, 
της Δημαρχιακής Επιτροπής και των Επιτροπών Δημο¬ 
πρασιών και η επιμέλεια για την κοινοποίηση αυτών, 
σύμφωνα με τις κείμενες διατάξεις, των συνεδριάσεων 
στους Δημοτικούς Συμβούλους, τα μέλη της Δημαρχια¬ 
κής Επιτροπής και των Επιτροπών δημοπρασιών. 

11. Τήρηση επίσημου βιβλίου στο οποίο καταχωρού- 
νται τα πρακτικά και οι αποφάσεις της Δημαρχιακής 
Επιτροπής. 

12. Παροχή κάθε είδους γραμματειακής υποστήριξης 
προς τις μόνιμες και έκτακτες επιτροπές που συνιστά 
το Δημοτικό Συμβούλιο. 

Δ) Γραφείο Ταμειακής Υπηρεσίας και Λογιστηρίου. 

1. Συγκέντρωση στοιχείων, διερεύνηση των αναγκών 
και κατάρτιση των μεσοπρόθεσμων και ετησίων προϋ¬ 
πολογισμών δαπανών των υπηρεσιών του Δήμου και των 
αντίστοιχων προϋπολογισμών εσόδων του Δήμου. 

2. Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋ- 
πολογισθέντων και απολογιστικών μεγεθών και ερμη¬ 
νεία των αποκλίσεων καθώς και εισήγηση διορθωτικών 
ενεργειών. 

3. Σύνταξη των ετησίων οικονομικών απολογισμών 
του Δήμου σε συνεργασία με το Ταμείο. 

4. Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώσεων 

προς το Δήμο, των φυσικών προσώπων ή των κάθε εί¬ 
δους επιχειρήσεων της περιοχής για φόρους, εισφορές, 
τέλη, δικαιώματα που περιοδικά πρέπει να καταβάλλο¬ 
νται στο Δήμο, σύμφωνα με τις ισχύουσες κάθε φορά 
διατάξεις της νομοθεσίας, και την είσπραξή τους. 

5. Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προ¬ 
ηγούμενων φόρων, εισφορών, τελών και δικαιωμάτων. 
Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν έσοδα 
του Δήμου. 

6. Κατάρτιση βεβαιωτικών καταλόγων υπόχρεων 
και αντίστοιχων οφειλομένων ποσών κατά κατηγορία 
προσόδου καθώς και μέριμνα για την ενημέρωση των 
υπόχρεων για την καταβολή των προηγούμενων οφει- 
λομένων ποσών. Οριστικοποίηση των βεβαιωτικών κα¬ 
ταλόγων μετά την ολοκλήρωση των διαδικασιών των 
τυχόν προσφυγών για την εκτέλεση των αντίστοιχων 
εισπράξεων. 

7. Τήρηση των αντίστοιχων διαδικασιών για την έκδο¬ 
ση βεβαιώσεων-αδειών που σχετίζονται με την είσπραξη 
διαφόρων τελών, δικαιωμάτων, εισφορών και τήρηση 
όλων των οικονομικών δοσοληψιών που σχετίζονται με 
την ύδρευση. 

8. Τήρηση αρχείου της δημοτικής ακίνητης περιουσί¬ 
ας και μέριμνα για την αξιοποίηση- εκμετάλλευση της 
δημοτικής ακίνητης περιουσίας. 

9. Τήρηση αρχείου κληροδοτημάτων προς το Δήμο 
και μέριμνα για την αξιοποίηση τους καθώς και τήρηση 
των διαδικασιών που σχετίζονται με τις δωρεές προς 
το Δήμο. 

10. Παραλαβή των κάθε φύσης παραστατικών που 
απαιτούνται κατά περίπτωση για την πληρωμή των 
οφειλών του Δήμου στους αντίστοιχους δικαιού¬ 
χους. Έλεγχος των προηγούμενων παραστατικών, 
έλεγχος της επάρκειας της αντίστοιχης πίστωσης 
του προϋπολογισμού του Δήμου και έκδοση των 
χρηματικών ενταλμάτων πληρωμής και αποστολής 
των ενταλμάτων στο ταμείο για την διενέργεια των 
πληρωμών. 

11. Οικονομική διαχείριση και λογιστική παρακολού¬ 
θηση των προγραμμάτων της Ε.Ε και στα οποία συμ¬ 
μετέχει ο Δήμος. 

12. Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Δήμου. Παροχή κάθε είδους στοιχείων που ζητούνται 
από δημόσιες-ελεγκτικές υπηρεσίες σύμφωνα με τις, 
εκάστοτε, ισχύουσες διαδικασίες. 

13. Η διενέργεια κάθε πράξης σχετικής με την προ¬ 
μήθεια όλων των ειδών και υλικών για τις ανάγκες του 
Δήμου και η επιμέλεια της έγκαιρης και κανονικής πα¬ 
ραλαβής από την αρμόδια επιτροπή και η ευθύνη πα¬ 
ράδοσης αυτών στην αποθήκη υλικού. 

14. Η παρακολούθηση των τιμών των διαφόρων ειδών 
και υλικών που προμηθεύεται ο Δήμος και η ενημέρωση 
των υπηρεσιών και επιτροπών παραλαβής. 

15. Συγκέντρωση και καταχώρηση στα οικεία λογι¬ 
στικά βιβλία των εισπράξεων και των πληρωμών του 
Δήμου σύμφωνα με τις σχετικές διατάξεις και η κατάρ¬ 
τιση μηνιαίων, τριμηνιαίων και ετησίων απολογιστικών 
καταστάσεων των εισπραχθέντων και εισπρακτέων 
υπολοίπων κατά λογαριασμούς εσόδων καθώς και των 


πληρωθέντων χρηματικών ενταλμάτων κατά κωδικό 
αριθμό εξόδων του προϋπολογισμού. 

16. Παραλαβή των χρηματικών ενταλμάτων , των πλη¬ 
ρωμών και διενέργεια αυτών προς τους δικαιούχους 
μετά από έλεγχο των τυχόν επιπρόσθετων δικαιολογη- 
τικών που ορίσει ο νόμος ότι πρέπει να προσκομίζουν 
οι δικαιούχοι. 

17. Μέριμνα για την απόδοση των κάθε φύσης κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμή. 

18. Τήρηση του νέου διπλογραφικού συστήματος των 
ΟΤΑ από της εφαρμογής του. 

19. Τήρηση μητρώου παγίων και σύνταξη οικονομικών 
καταστάσεων. 

Αρθρο 5ο 

Αρμοδιότητες Τμήματος Τεχνικών Υπηρεσιών 

Α) Γραφείο Προγραμματισμού ΤεχνικώνΈργων, Εκτέ- 
λεσης-ΕπίβλεψηςΈργων και Μηχανολογικού-Ηλεκτρο- 
λογικού Εξοπλισμού. 

Στην αρμοδιότητα του ανήκουν: 

1. Προσδιορισμός ετήσιων και μεσοπρόθεσμων στόχων 
που αφορούν τον προγραμματισμό της τεχνικής δρα¬ 
στηριότητας του Δήμου ως προς την εκτέλεση νέων 
τεχνικών έργων στην περιοχή του Δήμου, την εκτέλεση 
εργασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της 
τεχνικής υπηρεσίας. 

2. Προγραμματισμός, ετήσιος και μεσοπρόθεσμος, με¬ 
λετών και κατασκευών νέων έργων και συντηρήσεων 
που αναλαμβάνει ο Δήμος καθώς και ο καθορισμός των 
προϋποθέσεων υλοποίησης, όπως, χρονοδιάγραμμα, πό¬ 
ροι, ανθρώπινο δυναμικό και τεχνικός εξοπλισμός. 

3. Παρακολούθηση της υλοποίησης του προηγούμε¬ 
νου προγραμματισμού και τήρηση απολογιστικών και 
στατιστικών στοιχείων. 

4. Προγραμματισμός προμηθειών του Δήμου και ει¬ 
σήγηση της σκοπιμότητάς τους σε συνεργασία με την 
οικονομική υπηρεσία. 

5. Επίβλεψη και διεκπεραίωση κάθε διαδικασίας που 
αφορά στην εκτέλεση και παραλαβή τεχνικών έργων 
ως την εγκατάσταση του εργολάβου, ο έλεγχος της 
σωστής εφαρμογής των όρων της σύμβασης, η παρα¬ 
κολούθηση της κανονικής προόδου των εργασιών, η 
παράδοση των υλικών, ο έλεγχος των επιμετρήσεων, 
η σύνταξη των λογαριασμών, η έγκαιρη σύνταξη και 
εισήγηση για έγκριση των συγκριτικών πινάκων και η 
εφαρμογή του νόμου περί αναπροσαρμογής των τιμών 
και των σχετικών με το νόμο εγκυκλίων και οδηγιών. 

6. Η τήρηση φακέλων των έργων με όλα τα στοιχεία, 
σύμφωνα με τις διατάξεις του νόμου περί εκτελέσεως 
δημοτικών έργων. 

7. Επιμέλεια για την συντήρηση κάθε μηχανολογικής 
εγκατάστασης του Δήμου και για την προμήθεια μη¬ 
χανολογικών υλικών. 

8. Η εισήγηση για την ασφάλιση των οχημάτων, του 
προσωπικού και των εγκαταστάσεων καθώς και για την 
προμήθεια νέων οχημάτων. 

9. Η ενέργεια κάθε πράξης που έχει σχέση με τον 
ηλεκτροφωτισμό του Δήμου, την επέκτασή του, την 
συντήρηση και καλή λειτουργία αυτών, την αλλαγή 
λαμπτήρων φωτιστικών σωμάτων, την τοποθέτηση γιρ¬ 
λαντών, μεγαφώνων ως και την προμήθεια ηλεκτρολο- 

γικών υλικών, αναγκαίων εργαλείων και ανταλλακτικών 
των οποίων έχει την ευθύνη για την σωστή διαχείριση 
και διάθεση. 

Β) Γραφείο Ύδρευσης-Αποχέτευσης και Καθαριότη¬ 
τας. 

Στην αρμοδιότητά του ανήκουν: 

1. Η οργάνωση της περισυλλογής και αποκομιδής των 
απορριμμάτων και ο καθορισμός των δρομολογίων των 
απορριμματοφόρων αυτοκινήτων καθώς και η συγκρό¬ 
τηση των συνεργείων επάνδρωσης και η επόπτευση 
της σωστής λειτουργίας αυτών. 

2. Εκτέλεση εργασιών καθαριότητας των κοινόχρη¬ 
στων χώρων και μέριμνα για την καθαριότητα των παι¬ 
δικών χαρών. 

3. Φροντίδα καλής λειτουργίας και συντήρησης του 
συστήματος ύδρευσης και αποχέτευσης. 

4. Καταμέτρηση της κατανάλωσης νερού και ενημέ¬ 
ρωση με τα σχετικά στοιχεία της οικονομικής υπηρε¬ 
σίας. 

Γ) Γραφείο Πρασίνου και Περιβάλλοντος. 

1. Μέριμνα για την εκτέλεση έργων διαμόρφωσης, 
εγκατάστασης και συντήρησης του πρασίνου. 

2. Κατάρτιση προγράμματος για το πότισμα, κλάδεμα, 
σκάλισμα, λίπανση, και λήψη μέτρων προστασίας από 
ασθένειες του πρασίνου κατά περιοχές, είδη και εποχές, 
και η παρακολούθηση της εφαρμογής του εκάστοτε 
προγράμματος. 

3. Η οργάνωση ομάδων προστασίας πρασίνου και δα¬ 
σών από πυρκαγιές. 

4. Η ευθύνη εκστρατείας για τη διαφώτιση των δημο¬ 
τών πάνω στα περιβαλλοντικά προβλήματα και η πρό¬ 
ταση μέτρων για την αποφυγή της ρύπανσης και την 
καταβολή των αιτιών που την προκαλούν. 

5. Η επιμέλεια και η σύνταξη μελετών για τις απαι- 
τούμενες κηποτεχνικές διαμορφώσεις και η φροντίδα 
για την προμήθεια δέντρων και καλλωπιστικών φυτών 
καθώς και η αξιοποίηση των δυνατοτήτων προμηθειών 
δενδρυλλίων και φυτών από κρατικά φυτώρια. 

6. Η φροντίδα για τη συντήρηση και βελτίωση των 
υπαρχόντων κήπων και δεντροστοιχιών. 

Άρθρο 6ο 

Αρμοδιότητες Αυτοτελούς Τμήματος 
Κέντρου Εξυπηρέτησης Πολιτών. 

Α) Γ ραφείο Εξυπηρέτησης Πολιτών 

Στην αρμοδιότητά του ανήκουν: 

1. Επικοινωνεί άμεσα με τον πολίτη. Ευθύνη του είναι 
η καταχώρηση του αιτήματος του πολίτη, ο ορισμός 
της υπόθεσης του πολίτη κι η προώθηση της στους 
υπευθύνους διεκπεραίωσης. Ενημερώνει και πληροφορεί 
τους πολίτες για τις ενέργειες που απαιτούνται για τη 
διεκπεραίωση των διοικητικών τους υποθέσεων. Πα- 
ραλαμβάνει τις αιτήσεις πολιτών για τη διεκπεραίωση 
υποθέσεων τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολ¬ 
λο. 

2. Διαθέτει για διευκόλυνση τους έντυπα αιτήσεων 
κατά το αρθρ. 3 παρ. 3 του κώδικα διοικητικής διαδι¬ 
κασίας [ν. 2690/1999]. 

3. Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά που δεν υποβάλλονται 
μαζί με την αίτηση, το ΚΕΠ τα αναζητά και τα παρα- 


λαμβάνει με οποιαδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

4. Διαβιβάζει πλήρεις τους φακέλους των υποθέσεων 
των πολιτών στην αρμόδια για τη διεκπεραίωση τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης από το 
οποίο το παραλαμβάνει ο πολίτης ή του αποστέλλεται 
από το ΚΕΠ στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

5. Αναλαμβάνει τη δακτυλογράφηση, αναπαρα¬ 
γωγή, διεκπεραίωση κι αρχειοθέτηση της αλληλο¬ 
γραφίας του ΚΕΠ, παρακολουθεί την εξέλιξη της 
νομοθεσίας κι ενημερώνεται σε ότι αφορά θέματα 
διεκπεραίωσης διοικητικών υποθέσεων που αναλαμ¬ 
βάνει το ΚΕΠ. 

6. Δέχεται αιτήσεις [και διεκπεραιώνει όσες από αυτές 
μπορεί άμεσα] για τις εξής υπηρεσίες: 

Επικύρωση διοικητικών εγγράφων, θεώρηση γνησίου 
της υπογραφής, χορήγηση παραβολών και υπευθύνων 
δηλώσεων, χορήγηση του αποδεικτικού φορολογικής 
ενημερότητας μέσω ηλεκτρονικής διασύνδεσης με το 
σύστημα ΤΑΧΙ3, καθώς κι όλες τις υπηρεσίες που ορίζο¬ 
νται από το Υπουργείο Εσωτερικών Δημόσιας Διοίκησης 
κι αποκέντρωσης κι αφορούν θέματα Υπουργείων [Εθνι¬ 
κής Παιδείας και Θρησκευμάτων, Εμπορικής Ναυτιλίας, 
Δικαιοσύνης (Ποινικό Μητρώο, Πρωτοδικείο), Εργασίας 
και Κοινωνικών ασφαλίσεων - γενικής Γραμματείας Κοιν. 
Ασφαλίσεων - ασφαλιστικά ταμεία (ΤΕΒΕ, ΙΚΑ, ΟΓΑ, 
ΤΣΜΕΔΕ) Εθνικής Αμύνης (Στρατολογικά)] Περιφερειών, 
Νομαρχιακών αυτοδιοικήσεων [Αστικής και Δημοτικής 
κατάστασης] υγείας, Πρόνοιας, Μεταφορών κι Επικοι¬ 
νωνιών, αγροτικής ανάπτυξης, Δ/νσης εμπορίου, Δήμων, 
Επιμελητηρίων (Τεχνικό Επιμελητήριο) κι οποιοδήποτε 
άλλο θέμα ορίσει το υπουργείο Εσωτερικών. 

Β) Γ ραφείο Εσωτερικής Ανταπόκρισης 

Στην αρμοδιότητα του ανήκουν: 

1. Είναι αρμόδιο για την διεκπεραίωση των αιτη¬ 
μάτων των πολιτών από το ΚΕΠ, την διαχείριση των 
παραπόνων των πολιτών, τις προτάσεις βελτίωσης 
των διοικητικών διαδικασιών. Προωθεί τα αιτήματα 
στις αρμόδιες για τη διεκπεραίωση τους υπηρεσίες, 
παρακολουθεί με τη βοήθεια ηλεκτρονικών υπολο¬ 
γιστών εφοδιασμένων με κατάλληλο λογισμικό πρό¬ 
γραμμα τη διαδικασία διεκπεραίωσης και την τήρηση 
των νομίμων χρονικών προθεσμιών, παραλαμβάνει 
το σχετικό έγγραφο και το αποστέλλει στο ΚΕΠ της 
αρχικής υποβολής της αίτησης. Τηρεί τα σχετικά με 
τη διακίνηση των ανωτέρω αναφερομένων αιτήσε¬ 
ων των πολιτών στατιστικά στοιχεία και επιμελείται 
για την αποστολή των στατιστικών στοιχείων στο 
Υπουργείο Εσωτερικών από το αρμόδιο γραφείο, 
υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικη¬ 
τικών διαδικασιών. 

2. Αναλαμβάνει τη δακτυλογράφηση, αναπαραγωγή, 
διεκπεραίωση κι αρχειοθέτηση της αλληλογραφίας 
του ΚΕΠ, παρακολουθεί την εξέλιξη της νομοθεσίας 
κι ενημερώνεται σε ότι αφορά θέματα διεκπεραίωσης 
διοικητικών υποθέσεων που αναλαμβάνει το ΚΕΠ. Συ¬ 
νεργάζεται με άλλες υπηρεσίες για την καλλίτερη και 
συντομότερη διεκπεραίωση των υποθέσεων. 

Άρθρο 7ο 

Αρμοδιότητες Αυτοτελούς Γραφείου 
Δημοτικής Βιβλιοθήκης. 

Α. Γ ραφείο Δημοτικής βιβλιοθήκης 

Στην αρμοδιότητα του ανήκουν: 

1. Η παροχή υπηρεσιών που έχουν ως βάση την δυ¬ 
νατότητα προσπέλασης στις πηγές της γνώσης όλων 
ανεξαρτήτως των πολιτών αδιακρίτως φύλου, ηλικίας, 
θρησκείας, εθνικότητας, γλώσσας και κοινωνικής θέ- 
σης. 

2. Βασική αποστολή της βιβλιοθήκης είναι η πληροφό¬ 
ρηση, η παιδεία, η πολιτιστική ανάπτυξη, η ψυχαγωγία, 
η έρευνα. 

Αρθρο 8ο 

Περιοδική Απασχόληση Διοικητικών Υπαλλήλων 
Στα Δημοτικά Διαμερίσματα 

Με σκοπό την διοικητική εξυπηρέτηση των δημοτών 
των δημοτικών διαμερισμάτων ανατίθεται σε διοικητι¬ 
κούς υπαλλήλους της κατηγορίας ΔΕ η περιοδική απα¬ 
σχόληση τους στα δημοτικά διαμερίσματα. Η ανάθεση 
γίνεται με απόφαση του Δημάρχου που λαμβάνεται 
εντός του Ιανουάριου κάθε έτους. 

Η απόφαση καθορίζει: 

- τους συγκεκριμένους υπαλλήλους και τα Δημοτικά 
Διαμερίσματα στα οποία θα απασχολούνται 

- τη συχνότητα απασχόλησης τους σε κάθε Διαμέ¬ 
ρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα 

Άρθρο 9ο 

Προϊστάμενοι Τμημάτων 

Στην αρμοδιότητά τους ανήκουν: 

1) Η εποπτεία και ο έλεγχος των γραφείων που συ¬ 
γκροτούν το τμήμα τους. 

2) Ο συντονισμός, η καθοδήγηση και η παροχή των 
απαραίτητων οδηγιών στα γραφεία του τμήματος τους, 
σύμφωνα με τις διατάξεις του παρόντος οργανισμού και 
των σχετικών νόμων και διαταγμάτων. 

3) Η εισήγηση των αντικειμένων της αρμοδιότητάς 
τους και η άσκηση κατά νόμο ή εξουσιοδότηση αρμο¬ 
διοτήτων τους. 

4) Η μέριμνα και η ευθύνη για τη σύννομη, ορθή και 
ταχεία διεκπεραίωση των υποθέσεων των αρμοδιοτή¬ 
των τους. 

5) Η εισήγηση για την λήψη μέτρων σχετικά με την 
εύρυθμη και ομαλή λειτουργία των τμημάτων τους. 

6) Η παραλαβή της αλληλογραφίας του τμήματος και 
η διανομή στα ανάλογα γραφεία για ενέργεια. 

7) Η υποχρέωση να ενημερώνουν το γραφείο προ¬ 
σωπικού για τις ημερήσιες παρουσίες ή απουσίες του 
προσωπικού που υπηρετεί εκτός Δημαρχείου. 

8) Η εκχώρηση κατά την κρίση τους διοικητικών αρ¬ 
μοδιοτήτων εκτός εκείνων που απορρέουν από νόμους 
και διατάγματα. 

9) Συνεργασία με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων ή άλ¬ 
λων διαδημοτικών φορέων για τον συντονισμό και την 
ολοκλήρωση των λειτουργιών. 

10) Παρακολούθηση της νομοθεσίας , της εξέλιξης των 
επιστήμης και της τεχνολογίας καθώς και των εξελίξεων 


σε τοπικό, εθνικό και διεθνές περιβάλλον που έχουν 
σχέση με τις λειτουργίες της διοικητικής ενότητας. Ενη¬ 
μέρωση του προσωπικού για τις παραπάνω μεταβολές 
καθώς και για την τήρηση των νομικών διατάξεων και 
την εφαρμογή καινοτομιών. 

11) Μέριμνα για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
τοπικές ανάγκες. 

Άρθρο 10ο 

Όργανα Συντονισμού των Υπηρεσιών 

1. Συμβούλιο Συντονισμού Υπηρεσιών του Δήμου 

Το συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών. 

Στο συμβούλιο μετέχουν οι προϊστάμενοι των 
Τμημάτων και ο υπεύθυνος του Γραφείου Προγραμ¬ 
ματισμού. 

Ο τρόπος λειτουργίας του συμβουλίου συντονισμού 
καθορίζεται με απόφαση του Δημάρχου. Σκοπός του 
Συμβουλίου είναι γενικά η αποτελεσματική και παραγω¬ 
γική λειτουργία του Δήμου και ειδικότερα ο προγραμ¬ 
ματισμός και ο απολογισμός της δραστηριότητας του 
Δήμου, η αλληλοενημέρωση και η οριζόντια συνεργασία 
μεταξύ των υπηρεσιών και η επίλυση διατμηματικών 
προβλημάτων. 

Τα κυριότερα θέματα που συζητούνται στο συμβούλιο 
περιλαμβάνουν. 

Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

Τον συντονισμό των επιμέρους δραστηριοτήτων / 
ενεργειών των προγραμμάτων δράσης που έχουν ανα¬ 
τεθεί στις υπηρεσίες του Δήμου. 

Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης. 

Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία 
αντίστοιχων λύσεων και την εισήγηση σχετικών απο¬ 
φάσεων προς τα πολιτικά όργανα του Δήμου 

2. Ολομέλειες Διοικητικών Μονάδων 

Στο επίπεδο των Τμημάτων ο συντονισμός και η 
συμμετοχή των υπαλλήλων του Δήμου εξασφαλίζεται 
με τακτικές συντονιστικές συσκέψεις με αντικείμενο την 
αλληλοενημέρωση και την επισήμανση και αντιμετώπιση 
προβλημάτων των σχετικών λειτουργιών, τη βελτίωση 
της ποιότητας των υπηρεσιών. 

3. Διατμηματικές ομάδες Εργασίας 

Για τις ανάγκες δραστηριοτήτων που απαιτούν συμ¬ 
μετοχή προσωπικού και από τα δύο Τμήματα, δημι- 
ουργούνται ομάδες εργασίας για τις οποίες ορίζονται 
συντονιστές με απόφαση του Δημάρχου. 

Άρθρο 11ο 

Κανονισμός Λειτουργίας των Υπηρεσιών του Δήμου 

1) Οι προηγούμενες αρμοδιότητες των επιμέρους υπη¬ 
ρεσιών και των προϊσταμένων τους θεωρούνται ως η 
γενική περιγραφή του ρόλου τους και αποτελούν βασικό 
πλαίσιο λειτουργίας. 

2) Ο λεπτομερής τρόπος λειτουργίας της κάθε 
υπηρεσίας, η λειτουργία των αποκεντρωμένων γρα¬ 
φείων σε δημοτικά διαμερίσματα, οι αρμοδιότητες 
των υπευθύνων γραφείων και οι θέσεις εργασίας 
σε κάθε γραφείο, η ανάθεση καθηκόντων και οι πε¬ 
ριγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης 
ή λειτουργίας του Δήμου ορίζονται με αποφάσεις 
του Δημάρχου ή καθορίζονται με ειδικούς κανονι¬ 
σμούς λειτουργίας που συντάσσονται με απόφαση 
του Δημάρχου μετά από εισήγηση των αρμοδίων 
προϊσταμένων. 

ΜΕΡΟΣ ΤΡΙΤΟ 

Προβλεπόμενες θέσεις Προσωπικού. 

Αρθρο 12ο 

Τακτικές οργανικές θέσεις με σχέση εργασίας 
Δημοσίου Δικαίου 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός), Γ, Β και Α (κα¬ 
ταληκτικός) 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού, στις οργανι¬ 
κές θέσεις, περιγράφονται στο π.δ. 37α/1987, π.δ. 22/1990 
και π.δ. 50/2001, όπως ισχύει. 

Οι θέσεις που προβλέπονται ανά κατηγορία και κλάδο 
είναι οι εξής: 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
(ΠΕ) 

α) ΠΕΙ Διοικητικού-Οικονομικού οκτώ (08) Θέσεις με 
Βαθμό Δ-Α 

β) ΠΕΙ Οικονομικού Λογιστικού Τρεις (03) θέση με 
βαθμό Δ-Α 

γ) ΠΕ3 Πολιτικών Μηχανικών Μία (01) Θέση με Βαθμό 
Δ-Α 

δ) ΠΕ6 Τοπογράφων Μία (01) Θέση με Βαθμό Δ-Α 
ε) ΠΕ9 Γεωπόνων Μία (01) Θέση με Βαθμό Δ-Α 
στ) ΠΕ14 Δασολόγων Μία (01) Θέση με Βαθμό Δ-Α 
ζ) ΠΕ9 Γεωλόγων Μία (01) Θέση με Βαθμό Δ-Α 
η) ΠΕ2 Βιβλιοθηκονόμων Μία (01) Θέση με βαθμό 
Δ-Α 

θ) ΠΕ Μηχανολόγων Μία (01) Θέση με βαθμό Δ-Α 
ι) ΠΕ Πληροφορικής Μία (01) Θέση με βαθμό Δ-Α 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

α) ΤΕ17 Διοικητικών-Λογιστών Τρεις (03) Θέση Με 

Βαθμό Δ-Α 

β) ΤΕ4 Τεχνολόγων-Μηχαν/γων-Ηλεκτρ/γων Μία (01) 
Θέση με Βαθμό Δ-Α 

γ) ΤΕ Βιβλιοθηκονόμων Μία (01) Θέση με Βαθμό Δ-Α 

3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
(ΔΕ) 

α) ΔΕΙ Διοικητικών δέκα τρεις (13) Θέσεις Με Βαθμό 
Δ-Α 

β) ΔΕ5 Δομικών'Εργων Μία (01) Θέση Με Βαθμό Δ-Α 

γ) ΔΕ24 Ηλεκτρολόγων Μία (01) Θέση Με Βαθμό Δ-Α 

δ) ΔΕ28 Χειριστών Μηχ/τωνΈργων Τέσσερις (04) Θέ¬ 
σεις Με βαθμό Δ-Α 

ε) ΔΕ29 Οδηγών Αυτοκινήτων Πέντε (05) Θέσεις Με 
Βαθμό Δ-Α 

στ) ΔΕ30 Τεχνιτών (Γενικά) Τέσσερις (04) Θέσεις Με 
Βαθμό Δ-Α 


4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

α) ΥΕ1 Γενικών Καθηκόντων Μία (01) Θέση Με Βαθμό 
Ε-Β 

β) ΥΕ16 Εργάτες (Γενικά)Έντεκα (11) Θέσεις Με Βαθμό 
Ε-Β 

Αρθρο 13ο 

Προσωρινές Οργανικές Θέσεις Υπαλλήλων 
με σύμβαση Δημοσίου Δικαίου 

α) ΔΕΙ Διοικητικών Μία (01) Θέση 

Οι προηγούμενες θέσεις κενούμενες με οποιοδήποτε 
τρόπο καταργούνται. 

Άρθρο 14ο 

Θέσεις Προϊσταμένων 

1) Στο Αυτοτελές Γ ραφείο Προγραμματισμού και Ανά¬ 
πτυξης προΐσταται μόνιμος υπάλληλος ΠΕ, βαθμού Α και 
αν δεν υπάρχει υπάλληλος βαθμού Α , τότε προΐσταται 
μόνιμος υπάλληλος ΠΕ, βαθμού Β. 

2) Στο Τμήμα Διοικητικών και Οικονομικών Υπηρεσιών 
η επιλογή του προϊσταμένου γίνεται από μόνιμους υπαλ¬ 
λήλους των κλάδων ΠΕ, ΤΕ και ΔΕΙ βαθμού Α ή Β. 

3) Στο Τμήμα των Τεχνικών Υπηρεσιών η επιλογή του 
προϊσταμένου γίνεται από μόνιμους υπαλλήλους των 
κλάδων ΠΕ και ΤΕ4 βαθμού Α ή Β. 

4) Στο Αυτοτελές τμήμα του Κέντρου Εξυπηρέτησης 
Πολιτών (ΚΕΠ), η επιλογή του προϊσταμένου γίνεται 
από μόνιμους υπαλλήλους των κλάδων ΠΕΙ, ΤΕ, ΔΕΙ 
βαθμού Α ή Β. 

5) Στο Αυτοτελές Γ ραφείο Δημοτικής βιβλιοθήκης, η 
επιλογή του προϊσταμένου γίνεται από μόνιμους υπαλ¬ 
λήλους των κλάδων ΠΕΙ, ΤΕ, ΔΕΙ βαθμού Α ή Β. 

6) Τον προϊστάμενο τμήματος, όταν, απουσιάζει ή 
κωλύεται, τον αναπληρώνει στα καθήκοντα του, ο αρ¬ 
χαιότερος και ανώτερος σε βαθμό, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει, προορίζεται για την κάλυψη των θέσεων προ¬ 
ϊσταμένων. 

Αρθρο 15ο 

Προσωπικό Εποχιακών Αναγκών 

1) Συνιστώνται Δέκα (10) Θέσεις, με σχέση εργασίας 
Ιδιωτικού Δικαίου ορισμένου χρόνου, διαφόρων ειδικο¬ 
τήτων για την αντιμετώπιση εποχιακών ή άλλων περι¬ 
οδικών ή πρόσκαιρων αναγκών. 

2) Η πλήρωση των παραπάνω θέσεων θα γίνεται, σύμ¬ 
φωνα, με τις ισχύουσες κάθε φορά διατάξεις , οδηγίες 
και εγκυκλίους που αφορούν το προσωπικό αυτό. 

Αρθρο 16ο 
Τελικές Διατάξεις 

1) Κατά την έναρξη της ισχύος του παρόντος οργανι¬ 
σμού, οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

2) Η κατανομή του προσωπικού στις επιμέρους διοι¬ 
κητικές μονάδες γίνεται με απόφαση του Δημάρχου, 
λαμβάνοντας υπόψη, τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις 
των υπαλλήλων. 

3) Η ισχύς του παρόντος οργανισμού αρχίζει από 
την δημοσίευσή του στην εφημερίδα της κυβερνήσε- 
ως, οπότε, παύει να ισχύει κάθε προηγούμενη σχετική 
απόφαση. 

ΑΚΡΟΤΕΛΕΥΤΙΑ ΔΙΑΤΑΞΗ 
Κάλυψη Δαπάνης 

Στον προϋπολογισμό του τρέχοντος έτους υπάρ¬ 
χουν εγκεκριμένες πιστώσεις στους αντίστοιχους κω¬ 
δικούς αριθμούς, για την κάλυψη της μισθοδοσίας του 
υπάρχοντος προσωπικού. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 22 Οκτωβρίου 2007 

Με εντολή Γενικού Γραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 1698 (4) 

Μεταφορά κενών οργανικών θέσεων Ε.Ε.ΔΙ.Π. και Ε.Τ.Ε.Π. 
του Δημοκρίτειου Πανεπιστημίου Θράκης σε Τμή¬ 
ματα αυτού. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

α) Τις διατάξεις του ν. 2817/2000 (άρθρο 14 παρ.5 
εδ.α). 

β) Το υπ’ αριθμ. Φ.131.1/21111/Β2/17.8.2007 (Α. 108/5.9.2007) 
έγγραφο του ΥΠΕΠΘ. 

γ) Το υπ’ αριθμ. Α.108/19.9.2007 έγγραφο του Πρυτανι- 
κού Συμβουλίου του Δ.Π. Θράκης (αριθ.συν.651/12.9.2007), 
αποφασίζουμε: 

Την μεταφορά κενών οργανικών θέσεων Ειδικού και Ερ¬ 
γαστηριακού Διδακτικού Προσωπικού (Ε.Ε.ΔΙ.Π.) και Ειδικού 
Τεχνικού Εργαστηριακού Προσωπικού (Ε.Τ.Ε.Π.)σύμφωνα 
με τα παραπάνω σχετικά από το Δημοκρίτειο Πανεπι¬ 
στήμιο Θράκης όπου ανήκουν, σε Τμήματα αυτού, ως 
εξής: 

8 θέσεις Ε.Ε.ΔΙ.Π για το ακαδημαϊκό έτος 2007-2008 


α/α 

Τμήμα 

Αριθ. Μεταφ. 
θέσεων 

1 . 

Επιστήμης Φυσικής Αγωγής και Αθλητισμού 

1 

2. 

Μοριακής Βιολογίας και Γενετικής 

1 

3. 

Γλώσσας, Φιλολογίας και Πολιτισμού Παρευ- 
ξείνιων Χωρών 

4 

4. 

Αρχιτεκτόνων Μηχανικών 

1 

5. 

Μηχανικών Περιβάλλοντος 

1 


Σύνολο 

8 


11 θέσεις Ε.Τ.Ε.Π για το ακαδημαϊκό έτος 2007-2008 


α/α 

Τμήμα 

Αριθ. Μεταφ. 
Θέσεων 

1. 

Αγροτικής Ανάπτυξης 

1 

2. 

Δασολογίας και Διαχείρισης Περιβάλλοντος 
και Φυσικών Πόρων 

1 

3. 

Μοριακής Βιολογίας και Γ ενετικής 

1 

4. 

Πολιτικών Μηχανικών 

2 


5. 

Μηχανικών Παραγωγής και Διοίκησης 

1 

6. 

Ιατρικής 

5 


Σύνολο 

11 


Η πράξη αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 22 Οκτωβρίου 2007 
Ο Πρύτανης 

ΚΩΝΣΤΑΝΤΙΝΟΣ ΣΙΜΟΠΟΥΛΟΣ 

-♦- 

(5) 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ΑΕΒΕΩΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 64743/5.10.2007 απόφαση του ΕΟΦ 
χορηγήθηκε, βάσει των διατάξεων του άρθρου 26 της 
Κοινής Υπουργικής Απόφασης 282371/2006, άδεια κυ¬ 
κλοφορίας στο κτηνιατρικό φαρμακευτικό προϊόν 
ΑΕΒΕΩΑΝ. 

Δραστική ουσία: ΑΕΒΕΝΩΑΖΟΕΕ 

Δικαιούχου: ΑΝΙΜΕΩΙΘΑ ΑΕ 

Υπεύθυνος κυκλοφορίας: ΑΝΙΜΕΩΙΘΑ ΑΕ 

Μορφή: Πόσιμο εναιώρημα ΙΟιτιρ/Ι ΜΕ 

Η Διευθύντρια 

Α. ΚΟΥΤΣΟΥΚΗ 

-♦- 

( 6 ) 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ΕΑΩΟΧΥΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 64744/5.10.2007 απόφαση του ΕΟΦ 
χορηγήθηκε, βάσει των διατάξεων του άρθρου 26 της 
Κοινής Υπουργικής Απόφασης 282371/2006, άδεια κυ¬ 
κλοφορίας στο κτηνιατρικό φαρμακευτικό προϊόν 
ΕΑΩΟΧΥΝ. 

Δραστική ουσία: ΩΟΧΥΘΥΘΕΙΝΕ ΗΥΘΕΑΤΕ 

Δικαιούχου: ΕΑνΕΤ ΡΗΑΒΜΑΘΕΕΙΤΙΘΑΕ8 ΕΤΩ, 
ΒΕΙΩΑΡΕ5Τ - ΗΕΙΝΘΑΒΥ 

Υπεύθυνος κυκλοφορίας: ΕΑΝ/ΕΤ ΡΗΑΒΜΑΘΕυΤΙΘΑΕδ 
ΕΤΩ, ΒΕΙΩΑΡΕ3Τ - ΗΕΙΝΘΑΒΥ 

Μορφή: Πρόμιγμα για φαρμακούχο τροφή ΙΟΟιτιρ/Θ. 

Η Διευθύντρια 

Α. ΚΟΥΤΣΟΥΚΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. 4888+2843/26.3.2007 απόφαση που 
δημοσιεύθηκε στο ΦΕΚ 688/3.5.2007 (τ. Β') και αφορά 
την τροποποίηση των Σχολικών Επιτροπών του Δήμου 
Οινιαδών γίνονται οι παρακάτω διορθώσεις στο απο¬ 
φασιστικό μέρος αυτής: 

Α) στην παράγραφο 12 που αναφέρεται στο Νομικό 
Πρόσωπο με την επωνυμία «Σχολική Επιτροπή 4°“ Νη- 

πιαγωγείου Νεοχωρίου» και ειδικότερα στην παραγ. 1°) 
προστίθεται ως πέμπτο μέλος του Διοικητικού Συμβου¬ 
λίου ένας «Δημοτικός Σύμβουλος της πλειοψηφίας, 

Β) όπου αναγράφεται«.σε περίπτωση που η μειο¬ 

ψηφία δεν ορίσει συμβούλους ή εκείνοι που έχουν ορι- 
σθεί παραιτηθούν, χωρίς να αντικατασταθούν μετέχουν 
σύμβουλοι της μειοψηφίας» 
αντικαθίσταται ως εξής:«.σε περίπτωση που η μει¬ 

οψηφία δεν ορίσει συμβούλους ή εκείνοι που έχουν ορι- 
σθεί παραιτηθούν χωρίς να αντικατασταθούν, μετέχουν 
σύμβουλοι της πλειοψηφίας». 

(Από την Περιφέρεια Δυτικής Ελλάδας) 


(δ) 

Στην υπ’ αριθμ. 14400/27.7.2007 απόφαση του Γενικού 
Γραμματέα Περιφέρειας Κρήτης της οποίας περίληψη 
δημοσιεύθηκε στο ΦΕΚ τεύχος Β' υπ’ αριθμ. 1621/17.8.2007 
και αφορά την απόκτηση της ελληνικής ιθαγένειας από 
την ομογενή ΚΗΑΒΙΤΟΝΟνΑ ϋΨΟΜΙΕΑ (ΧΑΡΙΤΟΝΟΒΑ 
ΛΙΟΥΝΤΜΙΛΑ) του ΙΩΑΝΝΗ και συγκεκριμένα στη σελίδα 
24126β του τεύχους, στο 17 θέμα και μετά τους στίχους 
8 επιφέρεται η συμπλήρωση: «Εγκρίνεται επίσης ο 
εξελληνισμός του επωνύμου της από ΧΑΡΙΤΟΝΟΒΑ σε 
ΧΑΡΙΤΙΔΗ». 

(Από την Περιφέρεια Κρήτης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρι/Ζνννννν.οΤ.ίΐΓ - ο-ιτΐ3ίΙ: ννβΙ)ΐη35ΐ0Γ.βΤ(ά)£ί·(|Γ 














